האגף המערבי של הבית הלבן

האגף המערבי (באנגלית: West Wing) של הבית הלבן הוא חלק הבניין בו מצויים המשרד הסגלגל, חדר הקבינט האמריקאי וחדר המצב של הבית הלבן, וכן משרדי נשיא ארצות הברית.

==הקמת המבנה==
בראשית המאה ה-20 נוספו שני אגפים משני צידי הבית הלבן בשל מחסור במשרדים עבור צוות הנשיא אשר הלך וגדל. קודם לכן השתמש צוות הנשיא במשרדים בבניין הקפיטול ובקומה השנייה של הבית הלבן. בניינים אלה נמוכים מהמבנה הראשי של הבית הלבן, ובשל הצמחייה סביבם לא נראים מקדמת הבית. 
לאחר בחירתו של תאודור רוזוולט לנשיא (בעקבות רציחתו של ויליאם מקינלי), ובשל העובדה שלרוזוולט היו ששה ילדים, עברה המשפחה הנשיאותית להתגורר באזור הקומה השנייה של הבית הלבן. עקב אילוץ זה הוקם בניין האגף המערבי, וזאת על פי תכנון משרד האדריכלים הניו יורקי מק'קים מיד ווייט. במקור תוכנן המבנה להיות מבנה זמני, והוקם במקום בו עמדו חממות הבית הלבן ואורוות הבית הלבן. על פי התכנון המקורי היה צריך חדר הנשיא להיות במרכז המבנה - המקום בו נמצא כיום חדר רוזוולט.

בשנת 1909 הורה הנשיא ויליאם טאפט על שיפוץ המבנה, והוקם המשרד הסגלגל הראשון - המזכיר את שלושת החדרים הסגלגלים שבמבנה הראשי (חדר קבלת הפנים הדיפלומטי, החדר הכחול, והחדר הסגלגל הצהוב).

ב-24 בדצמבר 1929 נשרף מבנה האגף המערבי כתוצאה משריפת חשמל, ובשנת 1933, לאחר בחירת פרנקלין דלאנו רוזוולט, הוחל בבניית בניין משרדים חדש, ובו משרד סגלגל (אובלי) חדש עבור הנשיא. בניין זה שינה את המיקום המרכזי המקורי של משרד הנשיא, כיוון שלחדר לא היו חלונות ולא חדר אליו אור יום.

המיקום החדש של המשרד סיפק לנשיא פרטיות רבה יותר, מאחר שהוא מאפשר לנשיא לעבור מהאגף המערבי למבנה הראשי מבלי לעבור דרך משרדים אחרים.

במהלך תקופת כהונתו של רוזוולט נבנתה במבנה בריכת שחייה עבורו, בשל נכותו. בשנת 1969 בשל מספר העיתונאים הרב שהוקצו לסקר את הבית הלבן הורה ריצ'רד ניקסון על כיסוי הבריכה בה לא נעשה שימוש ובניית מרכז עיתונות מעליה. במרכז עיתונות זה מעניק דובר הבית הלבן את דיווחיו היומיים. ניקסון שינה את שם החדר המרכזי (אשר קודם לשנת 1929 כונה "החדר הסגלגל הראשון") לשם "חדר רוזוולט", על שם שני הנשיאים בעלי שם זה, הראשון שהקים את המבנה, והשני שהקים את החדר הסגלגל הנוכחי. על פי המסורת, תמונתו של תאודור רוזוולט הרפובליקני תלויה בחדר כאשר שולט נשיא מטעם המפלגה הרפובליקנית, ותמונתו של פרנקלין רוזוולט הדמוקרט תלויה שם בזמן כהונתו של נשיא מטעם המפלגה הדמוקרטית. 

כיום, בשל גודלו של צוות הנשיא, חלק מהצוות עובד מבניין משרד ההנהלה ע"ש אייזנהאואר שבעבר שימש את מחלקת המדינה של ארצות הברית.

סדרת הטלוויזיה הפופולרית "הבית הלבן", ששמה המקורי הוא "האגף המערבי" (באנגלית: The West Wing), התמקדה בעובדי אגף זה.

מרכז

== גלריה ==

=== הכניסה מהמדשאה הצפונית וגן הוורדים המערבי ===
<gallery>
קובץ:West-wing-1984-overview.jpg|טקסט=
קובץ:White House West Wing.jpg|טקסט=|הכניסה לאגף המערבי
קובץ:A Marine Sentry stands guard outside the West Wing entrance of the White House, Dec. 14, 2010.jpg|טקסט=|זקיף חיל הנחתים העומד בפתח הכניסה לאגף המערבי
קובץ:Barack Obama bid farewell to Malcolm Turnbull at White House - 2016.jpg|טקסט=|הנשיא ברק אובמה מקבל את פניו בפתח האגף המערבי של ראש ממשלת אוסטרליה מלקולם טרונבל בביקורו, 2016
קובץ:White House W. Wing in April 2019.jpg|טקסט=
קובץ:MerkelBushWashington3.jpg|טקסט=
קובץ:Dan Scavino and Larry Kudlow at the West Wing Colonnade in 2020.jpg|טקסט=
קובץ:P20211207AS-0013 (51897975746).jpg|מבט על החדר הסגלגל מגן הוורדים
קובץ:Virtual Fox News Town Hall (49694606263).jpg
קובץ:2020 Fall Garden Tours (50505383393).jpg
</gallery>

==== מסדרונות האגף המערבי ====
<gallery>
קובץ:President Trump Meets with the Prime Minister of Canada (48099905122).jpg
קובץ:Encontro com o Senhor Donald Trump, Presidente dos Estados Unidos da América (46700085004).jpg
קובץ:Encontro com o Senhor Donald Trump, Presidente dos Estados Unidos da América (46699490604).jpg
קובץ:P061914PS-0532 (14992319979).jpg
קובץ:P112612PS-0440 (8248703422).jpg
קובץ:President Joe Biden meets with his National Security Team in the White House Situation Room on Tuesday, October 10, 2023.jpg|חדר מצב של הבית הלבן
קובץ:Joe Biden at the National Security Office of the White House.jpg|לשכת היועץ לביטחון לאומי
קובץ:V20210122LJ-0097 (50911776483).jpg|סגנית הנשיא קמלה האריס, ומנהלת המודיעין הלאומי אווריל היינס מחוץ לחדר הסגלגל
קובץ:P20220906CS-0292 (52517058296).jpg|חדר הקבינט בתקופת ממשל ג'ו ביידן
קובץ:Alejandro Mayorkas speaks alongside Karine Jean-Pierre during a press briefing, 2024-07-15 (53867582719).jpg|חדר העיתונאים של הבית הלבן
קובץ:Pumpkins decorate the Navy Mess in the West Wing.jpg|מזנון המאס 
</gallery>

==== החדר הסגלגל ====
<gallery>
קובץ:V20210726LJ-0057 (51441313914).jpg|מזכירות החדר הסגלגל
קובץ:President Joe Biden watches Perseverance’s landing.jpg|הנשיא ג'ו ביידן צופה בטלוויזיה במזכירות החדר הסגלגל
קובץ:P20231010AS-1065.jpg|מזכיר המדינה אנתוני בלינקן משוחח בטלפון במזכירות החדר הסגלגל
קובץ:President Joe Biden meets with Democratic Senators.jpg|הנשיא ג'ו ביידן נפגש עם הנהגת הקונגרס הדמוקרטית בלדר הסגלגל
קובץ:009-P20210128AS-0142 (51145157888).jpg|החדר הסגלגל בתקופת ג'ו ביידן
</gallery>

==== משרד סגן הנשיא ====
<gallery>
קובץ:V20210812LJ-0199 (51538913262).jpg|סגנית הנשיא קמלה האריס והיועץ לביטחון לאומי ג'ייק סאליבן
קובץ:V20211102LJ-0059 (51685244866).jpg|משרד סגנית הנשיא בעת ממשל ביידן, 2021
קובץ:Vice President Pence meets with the Coronavirus Taskforce (49596569127).jpg|סגן הנשיא מייק פנס בעת ישיבה צוות תגובה להתמודדות עם הקורונה, 2020
קובץ:Vice President Pence meets with the Coronavirus Taskforce (49596321336).jpg|משרד סגן הנשיא בתקופת מייק פנס
קובץ:Joe Biden visits VP Office on 2021 Valentine's Day (2).jpg|הנשיא ג'ו ביידן וסגנית הנשיא קמלה האריס
</gallery>

==קישורים חיצוניים==

* [http://georgewbush-whitehouse.archives.gov/news/west-wing.html האגף המערבי] באתר הבית הלבן.
* [http://wikimapia.org/#y=38897370&x=-77037425&z=19&l=0&m=a תמונת לוויין של האגף המערבי]
* [http://www.washingtonpost.com/wp-dyn/content/custom/2005/06/06/CU2005060601310.html בתוך האגף המערבי], מאמרו של דג סטיוונס בוושינגטון פוסט, יוני 2005.

*
קטגוריה:הבית הלבן: אגפים וחדרים